The Oregon Experiment

The Oregon Experiment on vuonna 1975 julkaistu kirja, jonka kirjoitti Christopher Alexander yhdessä Murray Silversteinin, Shlomo Angelin, Sara Ishikawan ja Denny Abramsin kanssa. Kirja kuvaa Oregonin yliopistolla (Eugene) käytettyä kampusyhteisön suunnittelun kokeellista menetelmää, joka myöhemmin johti uuteen arkkitehtuuri- ja suunnitteluteoriaan. Teoriaa kuvataa ryhmän tunnetummissa kirjoissa A Pattern Language ja The Timeless Way of Building.

Kuusikymmentäluvun lopulla ja 70-luvun alussa Oregonin yliopiston opiskelijat ja henkilökunta vastustivat tukkirekkojen läpiajoa kampuksella, 1800-luvun hautausmaan tuhoa, yleistä kutsua asepalvelukseen ja Kaakkois-Aasian sotaretkiä sekä yliopiston toimimista in loco parentis eli opiskelijoiden vanhempien asemassa. Tämän lisäksi yliopiston toisen maailmansodan jälkeen rakennetut rakennukset olivat toinen toistaan brutalistisempia ja ankeita.

Kampusyhteisö halusi enemmän valtaa omaan elämäänsä ja ympäristöönsä. Sovun nimissä yliopiston hallinto palkkasi palkitun ja radikaalin Berkeleyssä opettaneen professorin johtamaan hanketta, jossa yliopistoyhteisön oli tarkoitus luoda itselleen tilat. Hanke oli Alexanderin ensimmäinen yritys yhteisölähtöisen suunnittelun ja rakentamisen alalla. Oregonin yliopisto toimi koekenttänä ajatuksille, jotka myöhemmin koottiin bestseller-kirjaan A Pattern Language. 

Kirjan mukaan “tunne” (“feeling”) on tärkein kriteeri, kun jollekin paikalle suunnitellaan muutoksia. Kampusalueen muutokset pitäisi aloittaa sieltä, missä apua kipeimmin kaivataan. Hahmot eli toistuviin ongelmiin löydetyt hyvät ratkaisut tulee saattaa esille koko yhteisön käytössä olevaan ensyklopediaan. Isojen, monoliittisten hankkeiden taloudellista ja poliittista valtaa on rajoitettava. Tilat pitää muotoilla ihmisiä varten, heidän tarpeitaan ruokkimaan, jotta he tuntisivat itsensä kokonaisemmiksi. Ihmisten tulee saada osallistua yhteisönsä suunnitteluun ja toteutukseen.

Nykytilanne

Käyttäjäryhmien osallistuminen suunnitteluun näkyy useimmissa Oregonin yliopistokampuksen rakennuksissa. Yliopiston tiedekeskusta rakennettaessa 1980-luvulla koottiin dokumentointi, joka kuvaa “hahmokielen” (“pattern language”) periaatteiden toteutusta käytännössä.  

Sarjan kirjat ovat: 

 The Timeless Way of Building (volume 1)
 A Pattern Language (volume 2)
 The Oregon Experiment (volume 3)

Lähteet

 "New Science Complex: Into the Twenty-First Century." Inquiry; Special Issue of Old Oregon (January 1987): 33-35 il.
 "Interview with Charles Moore.." Places; A Quarterly Journal of Environmental Design 7 no. 4 (1992): 8-15.
 Bloomer, Kent. "The Confounding Issue of Collaboration Between Architects and Artists." Places; A Quarterly Journal of Environmental Design 7 no. 4 (1992): 8-15.
 Campbell, Robert. "Knight's Moves." Places; A Quarterly Journal of Environmental Design 7 no. 4 (1992): 8-15.
 Coffin, Christie Johnson. "Making Places for Scientists." Places; A Quarterly Journal of Environmental Design 7 no. 4 (1992): 8-15.
 Harby, Stephen. "Using New Buildings to Solve Old Problems." Places; A Quarterly Journal of Environmental Design 7 no. 4 (1992): 8-15.
 Mosely, John. "From Participation to Ownership: How Users Shape the Science Complex." Places; A Quarterly Journal of Environmental Design 7 no. 4 (1992): 16-21.
 Pally, Marc. "Finding a Place for Collaboration." Places; A Quarterly Journal of Environmental Design 7 no. 4 (1992): 8-15.
 Rowe, J. David. "The Roots of Oregon's Planning Tradition." Places; A Quarterly Journal of Environmental Design 7 no. 4 (1992): 8-15.
 Streisinger, Lotte. "People, Place and Public Art." Places; A Quarterly Journal of Environmental Design 7 no. 4 (1992): 8-15.
 Wingwall, Alice. "Cascade Charley." Places; A Quarterly Journal of Environmental Design 7 no. 4 (1992): 8-15.
 Yudell, Buzz. "Building Unity Through Participation" Places; A Quarterly Journal of Environmental Design 7 no. 4 (1992): 8-15.

Aiheesta muualla

 University of Oregon 'Pattern Language FAQ' 
 University of Oregon Planning Office
 "The Oregon Experiment after 20 years"
 "Alexander Visits the Oregon Experiment"
 Architecture of the University of Oregon

Vuoden 1975 kirjat